
„1. Jõe tn 17 krundile avalikus veekogus kaldaga piisivalt ühendatud ehitiste rajamine“ projekti keskkonnamõju hindamise algatamata jätmine


1. ASJAOLUD JA MENETLUSE KÄIK
13.09.2021. a. oli esitatud Narva Linnavalitsusele ehitisregistri elektroonilise keskkonda kaudu ehitusloa taotlus nr 2111271/24782 koos „1. Jõe tn 17 krundile avalikus veekogus kaldaga piisivalt ühendatud ehitiste rajamine“ (töö nr 202103, projekteerija OÜ SPES EHITAL, Kerese 20-6, Narva, reg. nr. 12329716) projektiga.
Ehitusloa taotleja: OÜ SPES EHITAL (12329716), (kontaktisik VALERI IVANOV, e-post spesehital@gmail.com, aadress P. Kerese tn 20-6, Narva, telefon +372 357 0035)
Tellija: Linnavalitsuse Linnamajandusamet, Peetri plats 3, 20308 Narva, registrikood 75039729, linnamajandus@narva.ee
KMH algatamata jätmise otsustaja: Narva Linnavalitsus (Peetri plats 5, tel. 3599013, e-post: narvalv@narva.ee)
Vastavalt projekti „1. Jõe tn 17 krundile avalikus veekogus kaldaga piisivalt ühendatud ehitiste rajamine“ (töö nr 202103, projekteerija OÜ SPES EHITAL,Kerese 20-6, Narva, reg. nr. 12329716) seletuskirjale käesolev ehitusprojekt on koostatud Narva Linnavalitsuse Linnamajandusameti tellimusel, statsionaarse paadislipi, kai ja tugiseina rajamiseks kaatrite/paatide tõstmiseks autohaagisesse. Projekti koostamiseks on väljastatud 18.08.2021 Narva Linnavalitsuse korraldusega nr 631-k projekteerimistingimused.
Kavandatav tegevus teostatakse Narva jõe kaldal 1. Jõe tn 17 (katastritunnus 51104:004:0173). Maa sihtotstarve on üldkasutatav maa 100%, krundi pindala 3592 m2. Vastavalt asendiplaanile on paadislipi kavandatud kalle 11% ja ehitisealune pind ca 72 m2. Kai ehitisealune pind on ca 155,2 m2. Tugiseina ehitisealune pind on ca 4.1 m2.
Projekti koostamisel on alusena topo-geodeetilised uurimistööd, mis koostatud Infraekspert OÜ poolt, töö nr 953T (Juuli, 2021).
Statsionaarse paadislipi, kai ja tugiseina rajamine ei kuulu Keskkonnamõju hindamise ja keskkonnajuhtimissüsteemi seaduse (edaspidiKeHJS) § 6 lõikes 1 loetletud tegevuste hulka, mille puhul keskkonnamõju hindamine (edaspidi KMH) on kohustuslik selle vajadust kaalumata.
Antud juhul kuulub kavandatav tegevus KeHJS § 6 lg 2 p 2´2 mainitud valdkonda. Samas on ta nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 15 p 8 (selline tegevus, mis ei ole otseselt seotud ala kaitsekorraldusega või ei ole selleks otseselt vajalik, kuid mis võib üksi või koostoimes muu tegevusega eeldatavalt mõjutada Natura 2000 võrgustiku ala või kaitstavat loodusobjekti).
Seega peab otsustaja andma eelhinnangu selle kohta, kas tegevusel on oluline keskkonnamõju vastavalt KeHJS § 6 lõikedele 2 ja 4. Sellest tulenevalt sõltub KMH vajadus eelhinnangu tulemusest ning asjaomaste asutuste arvamustest.
Keskkonnamõju hindamise algatamise või algatamata jätmise kaalutlus põhineb „1. Jõe tn 17 krundile avalikus veekogus kaldaga piisivalt ühendatud ehitiste rajamine“ projekti keskkonnamõju hindamise eelhinnangul (sh Natura 2000 eelhindamine) (lisatud korralduse juurde).
Keskkonnamõju hindamise (KMH) läbiviimine antud juhul ei ole vajalik järgmistel põhjustel:
· Kavandatava tegevuse mõjupiirkonda ei jää ühtegi puurkaevu ehk maaparandussüsteemi. 
· Korrektsete töömeetodite kasutades ning arvestades eelhinnangus esitatud keskkonna- ja piirireziimi tingimuste ja nõuete tätmisel ei eelda kavandatav tegevus negatiivset mõju pinnasele, pinna- ja põhjaveele ning ümbritsevale keskkonnale.
· Kavandatava tegevuse mõjupiirkonda ei jää keskkonnaregistri andmetel ühtegi pärandkultuurilist objekti ega arheoloogiamälestist.
· Projektiga ei nähta ka ette tegevusi, mis oluliselt suurendaks liiklusest tingitud õhusaastet. Oluline ebasoodne mõju õhukvaliteedile puudub. 
· Kavandatava tegevusega ei kaasne olulisel määral soojuse, kiirguse ega lõhna teket. Vibratsioon võib esineda ehitamisel ning jäätmete teke on seotud põhiliselt ehitustegevusega.
· Piiriülest mõju projektiga kavandatavate tegevustega ei kaasne.
· Slipi rajamisel on ka oluline positiivne mõju, kuna Narva linna 1.Jõe tanava 17 paadislipp on ainuke ujuvvahendite veeskamiskoht Narva jõe alamjooksul, mida saab kasutada päästepaatide vette laskmiseks.
· Eelhinnangu alusel ei ole kavandatud tegevuste ellu viimisel ette näha ebasoodsa mõju ilmnemist Struuga loodusala ja sellega seostatud hoiualade seisundile ning terviklikkuse säilimisele, samuti ei mõjutata ebasoodsalt kaitse eesmärkide täitmist.

Võttes arvesse, et „1. Jõe tn 17 krundile avalikus veekogus kaldaga piisivalt ühendatud ehitiste rajamine“ projekti tulemusena soovitakse Narva 1.Jõe tn 17 rajada uue korraliku ja mugava slipi kaatrite/paatide tõstmiseks autohaagisesse, mida saab kasutada ka päästepaatide vette laskmiseks, mis on positiivse mõjuga, võib ehitustegevusega kaasnevat ajutist negatiivset mõju pidada väheoluliseks.
Lähtudes eeltoodust ei põhjusta uue kai, platvormi ja slipi rajamine ning sihtotstarbeline kasutamine antud kohas olulist keskkonnamõju. Tegevusega kaasnevad võimalikud mõjud on ehitusaegsed, nende ulatus piirneb peamiselt ehitusalaga ning avariiolukordade risk välistada korrektsete töömeetoditega.
KeHJS § 11 lõike 2´2 kohaselt enne käesoleva seaduse § 6 lõikes 2 nimetatud valdkondade tegevuse ja lõikes 2´1 viidatud tegevuse keskkonnamõju hindamise vajalikkuse üle otsustamist peab otsustaja küsima seisukohta kõigilt asjaomastelt asutustelt, esitades neile seisukoha võtmiseks eelhinnangu ning keskkonnamõju hindamise algatamise või algatamata jätmise otsuse eelnõu ning lõike 2´3 käesolevaseaduse § 6 lõikes 2 nimetatud valdkondade tegevuse ja lõikes 2´1 viidatud tegevuse keskkonnamõju hindamise vajalikkus otsustatakse, lähtudes eelhinnangust ja asjaomase asutuse seisukohast. 
Narva Linnavalitsuse Arhitektuuri- ja Linnaplaneerimise Amet saatis Keskkonnaametile, Kaitseministeeriumile ja Politsei- ja Piirivalveametile päringu „1. Jõe tn 17 krundile avalikus veekogus kaldaga piisivalt ühendatud ehitiste rajamine“ projekti projekti KMH algatamise vajalikkuse kohta.
23.03.2022 oma kirjas nr 12-1/22/1146 esitas Kaitseministeerium oma arvamuse, et neil ei ole vastuväiteid ega ettepanekuid esitatud Narva Linnavalitsuse korralduse „1. Jõe tn 17 krundile avalikus veekogus kaldaga piisivalt ühendatud ehitiste rajamine“ eelnõu ning projekti keskkonnamõju eelhinnangu kohta.
[bookmark: _GoBack]30.03.2022 oma kirjas nr 6-3/22/5142-2 avaldas Keskkonnaamet oma arvamuse esitatud Narva Linnavalitsuse korralduse „1. Jõe tn 17 krundile avalikus veekogus kaldaga piisivalt ühendatud ehitiste rajamine“ eelnõu ning projekti keskkonnamõju eelhinnangu kohta. Keskkonnaamet on seisukohal, et kavandatava tegevusega ei kaasne eeldatavalt olulist keskkonnamõju (KeHJS § 2´2) ning KMH algatamine ei ole eeldatavalt vajalik. Keskkonnaamet esitas ka oma märkused, millega oleme arvestatud ja eelhinnangu korrigeeritud.
31.03.2022 oma kirjas nr 2.1-3/8154-2 esitas Ida prefektuuri Narva politseijaoskond oma seisukoha, et nad toetavad keskkonnamõjude hindamise algatamata jätmist, toetudes eelhinnangu punktis 6 väljatoodud järeldustele ja meetmetele.
Kuna kavandatav tegevus võib mõjutada Natura 2000 võrgustiku ala, tuleb vastavalt KeHJS § 11 lg 10 kavandatava tegevuse keskkonnamõju hindamise algatamata jätmise otsuse eelnõu Keskkonnaametiga kooskõlastada.
01.04.2022 saatis Narva Linnavalitsuse Arhitektuuri- ja Linnaplaneerimise Amet kirjaga nr 1-12.1/30307-2 „1. Jõe tn 17 krundile avalikus veekogus kaldaga piisivalt uhendatud ehitiste rajamine“ projekti keskkonnamõju hindamise algatamata jätmise otsuse eelnõu.
07.04.2022 oma kirjas nr 6-3/22/5142-4 Keskkonnaamet kaitseala valitsejana kooskõlastas KeHJS § 11 lg 10 alusel „1. Jõe tn 17 krundile avalikus veekogus kaldaga piisivalt ühendatud ehitiste rajamine“ projekti keskkonnamõju hindamise algatamata jätmise otsuse eelnõu.
1. ÕIGUSLIKUD ALUSED
1.1. Keskkonnamõju hindamise ja keskkonnajuhtimissüsteemi seaduse (edaspidi KeHJS) § 7 lõike 1 kohaselt tegevusluba käesoleva seaduse tähenduses on ehitusluba või ehitise kasutusluba.
1.2. KeHJS § 9 kohaselt otsustaja on tegevusloa andja.
1.3. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta käesoleva seaduse § 6 lõikes 1 nimetatud tegevuse korral õigusaktis sätestatud tegevusloa taotluse menetlemise aja jooksul  ning § 6 lõikes 2 nimetatud valdkondade tegevuse ja lõikes 21 viidatud tegevuse korral õigusaktis sätestatud tegevusloa taotluse menetlemise aja jooksul, kuid hiljemalt 90. päeval pärast § 6´1 lõikes 1 loetletud teabe saamist.
1.4. Vastavalt ehitusseadustiku (edaspidi EhS) § 39 lõikele 1 ehitusloa annab kohaliku omavalitsuse üksus, kui seaduses ei ole sätestatud teisiti.
1.5. Narva Linnavalitsuse Arhitektuuri- ja Linnaplaneerimise Ameti põhimääruse § 9 lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
1.6. Vastavalt Narva Linnavalitsuse Arhitektuuri- ja Linnaplaneerimise Ametipõhimääruse § 7 Arhitektuuri- ja planeerimise osakonna põhiülesandeks on ehitusprojektide läbivaatamisel osalemine ja otsuse tegemine keskkonnamõju hindamise algatamise või algatamata jätmise kohta.
2. OTSUS
Jätta algatamata „1. Jõe tn 17 krundile avalikus veekogus kaldaga piisivalt ühendatud ehitiste rajamine“ (töö nr 202103, projekteerija OÜ SPES EHITAL,Kerese 20-6, Narva, reg. nr. 12329716) projekti keskkonnamõju hindamine.
3. RAKENDUSSÄTTED
3.1. Narva linna „1. Jõe tn 17 krundile avalikus veekogus kaldaga piisivalt ühendatud ehitiste rajamine“ (töö nr 202103, projekteerija OÜ SPES EHITAL, Kerese 20-6, Narva, reg. nr. 12329716) projekti keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
3.2. Korraldus jõustub teatavakstegemisest.
3.3. Käesoleva korralduse peale võib esitada Narva Linnavalitsusele vaide haldusmenetluseseaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
3.4. Narva Linnavalitsuse Arhitektuuri- ja Linnaplaneerimise Ametil teatada keskkonnamõju hindamise algatamata jätmise otsusest 14 päeva jooksul otsuse tegemisest arvates ametlikus väljaandes Ametlikud Teadaanded, Narva linna veebilehel ja ajalehes, milles Narva linn avaldab oma ametlikke teadaandeid.

